R E P U B L I K A S R B I J A

NARODNA SKUPŠTINA

01 Broj 06-2/128-21

13. april 2021. godine

B e o g r a d

**Z A P I S N I K**

**TREĆE POSEBNE SEDNICE NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 13. APRILA 2021. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine Republike Srbije.

Predsednik je obavestio da je Posebnu sednicu sazvao radi polaganja zakletve predsednika Vrhovnog kasacionog suda koji, u skladu sa zakonom, zakletvu polaže pred Narodnom skupštinom.

Nakon što je, u ime narodnih poslanika i u svoje ime, pozdravio Jasminu Vasović, predsednika Vrhovnog kasacionog suda, Maju Popović, ministra pravde u Vladi Republike Srbije, Snežanu Marković, predsednika Ustavnog suda Republike Srbije, predstavnike Visokog saveta sudstva, sudije Vrhovnog kasacionog suda, predsednike sudova republičkog ranga, predsednike apelacionih sudova, Nenada Vujića, predsednika Pravosudne akademije i sve ostale goste prisutne na ovoj sednici, predsednik je podsetio da je Narodna skupština Republike Srbije, na Šestoj sednici Prvog redovnog zasedanja u 2021. godini, održanoj 8. aprila 2021. godine, izabrala Jasminu Vasović za predsednika Vrhovnog kasacionog suda, kao i da je članom 53. stav 2. Zakona o sudijama predviđeno da predsednik Vrhovnog kasacionog suda polaže zakletvu pred Narodnom skupštinom.

U skladu sa tim, predsednik je pozvao Jasminu Vasović, predsednika Vrhovnog kasacionog suda, da položi zakletvu.

Nakon polaganja zakletve, narodnim poslanicima se obratila Jasmina Vasović, predsednik Vrhovnog kasacionog suda.

Zatim je predsednik, u ime narodnih poslanika i u svoje ime, čestitao Jasmini Vasović na izboru i poželeo joj uspeh u radu, a zatim je zaključio Treću posebnu sednicu Narodne skupštine Republike Srbije u Dvanaestom sazivu.

Sednica je zaključena u 10 časova i 15 minuta.

|  |  |  |  |
| --- | --- | --- | --- |
| GENERALNI SEKRETAR |  |  | PREDSEDNIK |
|  |  |  |  |
|  |  |  |  |
| Veljko Odalović |  |  | Ivica Dačić |